Trelis/gawiki huggingface dataset:
Trasphlandú croí. Is é atá i gceist le trasphlandú croí, go dtugtar croí maith láidir do dhuine a bhfuil droch-chroí aige. Tagann an croí sláintiúil ó dhuine a fuair bás.
Sa lá atá inniu ann, faigheann thart ar 3,500 duine trasphlandú croí ar fud an domhain gach bliain. Bíonn saol maith sláintiúil ag go leor acu ina dhiaidh sin. Maireann cuid acu níos mó ná 30 bliain agus croí duine eile ag preabadh iontu!
Bíonn cead de dhíth roimh ré ón duine féin nó óna theaghlach, de ghnáth. 
Stair.
Rinneadh an chéad trasphlandú oscailte croí ar an 3 Nollaig 1967. Ba é Louis Washkansky an chéad duine a fuair trasphlandú croí. Ba as an Afraic Theas dó agus d’éirigh sé an-tinn le galar croí agus gan é ach 54 bliain d’aois. 
Bhí Washkansky ar leaba a bháis nuair a luaigh máinlia trasphlandú croí leis. An Dochtúir Christiaan Barnard an t-ainm a bhí ar an máinlia agus bhí sé cinnte go bhféadfadh sé an obráid a dhéanamh. Nuair a fuair sé amach faoi chás Louis Washkansky, d’fhiafraigh sé de ar mhaith leis triail a bhaint as croí duine éigin eile a bheith aige. 
Ar bhealach, ní raibh an dara rogha ag Washkansky. Leis an obráid a dhéanamh, bhí croí duine eile ag teastáil. Tháinig an deis nuair a fuair bean óg darbh ainm Denise Darvall bás go tubaisteach i dtimpiste chairr. 
Chuir Christiaan Barnard foireann de 30 duine le chéile leis an obráid a dhéanamh. Mhair an obráid 5 uair an chloig agus d’éirigh go geal leis. Nuair a bhí sé thart, bhí croí Denise ag preabadh i gcorp Louis gan stró. 
Fuair an t-othar bás 18 lá níos déanaí i ndiaidh dó dul faoi scian mar gheall ar aimhréidheanna; ní raibh drugaí ann ag an am chun diúltú an chroí a sheachaint
Éirí Amach Eureka. Ar an 3 Nollaig 1854, tharla Éirí Amach Eureka san Astráil. D'éirigh mianadóirí amach ag Eureka Stockade, Ballarat, Victoria. Tharla an t-éirí amach (an t-aon éirí amach armtha i stair na tíre) ag Síog Mhiandóireachta Eureka mar agóid i gcoinne chostas ard na gceadúnas mianadóireachta. 
Áirítear Eureka Stockade mar eachtra thábhachtach i bhforbairt an daonlathais san Astráil. 
Bhí na hÉireannaigh chun tosaigh in achrann Eureka toisc an oiread sin díobh a bheith ag obair ar an tsíog a bhí ann, agus iadsan is mó a bhí sa bhábhún nuair a d'ionsaigh na húdaráis é.
Cúlra.
Ruathar óir.
Thugtaí "Cathair an Óir" ar Bhallarat i rith caogaidí an 19ú haois.
D'éirigh le Lalor éalú, cé gur chaill sé lámh. Toghadh é ina [[Teachta Parlaiminte|theachta parlaiminte]] ina dhiaidh sin.
Eachtra í arb í siombail an [[Daonlathas|daonlathais]] san Astráil í ó shin i leith, agus tá bratach na hócáide ar caomhnú fós. Cé gur cuireadh an réabhlóid faoi chois go héasca, measann roinnt mhaith daoine gurbh é Eureka bunús an daonlathais san Astráil. Baineadh amach cuid de na haidhmeanna a bhí ag na mianadóirí go gairid ina dhiaidh sin, ina measc leasú ar chóras na gceadúnas agus ionadaíocht parlaiminte.
[[Íomhá:Eureka Stockade.jpg|mion|cuimhneacháin]]
Féach freisin.
[[Íomhá:Eureka Stockade memorial.JPG|mion|cuimhneacháin inniu]]
Tagairtí.
[[Catagóir:Stair na hAstráile]]
[[Catagóir:Réabhlóidí]]
John Finucane. Is dlíodóir agus polaiteoir de chuid Sinn Féin i dTuaisceart Éireann é John Finucane. I mí Mheitheamh 2019, bhí sé tofa don chéad uair mar theachta parlaiminte do Béal Feirste Thuaidh.
Crundmáel Bolg Luatha. Rí Uí Chinnsealaigh na Laigean ba ea Crannmhaol Bolg Luatha mac Aodha (Sean-Ghaeilge Crundmáel Bolg Luatha mac Áedo) (bás 628). Eoghan Caoch ("Éogan Cáech"), iar-rí, ba ea a sheanathair, agus Crimthann mac Énnai, rí Laigean, a shin-sin-seanathair (bás 483). Tháinig sé i gcomharbacht ar Rónán mac Colmáin de Shiol Chormaic. Bhí sé i réim ón mbliain 625 to 630
Deirtear sna hannála gur chuir Uí Néill faoi léigear é sa bhliain. and the Annála Uladh call this the "sack of ashes". Maraíodh é i "gCath Duma Aichir" sa bhliain 628 ag Faolán mac Colmáin (bás 666) Uí Dhúnlainge, níos deireanaí rí Laigean.
Tháinig i gcomharsanacht air a mhac, Colga Bolg Luatha, a maraíodh sa bhliain 647.
Élothach mac Fáelchon. Rí Uí Chinnsealaigh na Laigean Theas ba ea Éalathach mac Faolcháin (Sean-Ghaeilge Élothach mac Fáelchon) (bás c. 734). Faolán mac Síoláin, iar-rí, ba ea a sheanathair. Ba bhall de Shíol Fhaolcháin na Laigean é.
Feictear Éalathach sna ríliostaí mar chomharba Laoghchinn mhic Con Mealla (bás 727) agus tugtar réimeas seacht mbliana dó, a chuirfeadh le fios go raibh sé i réim idir 727-734. Tá a chomharba, Aodh mac Colgan (bás 738) de Shíol Chormaic, le feiceáil sna hannála le linn an ama úd, agus é i gceannas arm na Laighean Theas in éadan na Mumhan sa bhliain 732. Cloíodh agus maraíodh Éalathach ag Cath Oenbethi ag Aodh féin.
Ba bhunaitheoir é den "Síl nÉladaig", a bhfuil Síol Éalaigh i gContae Chill Mhantáin ainmnithe astu.
Donngal mac Laidcnén. Rí Uí Chinnsealaigh na Laigean Theas ba ea Donnghal mac Laoghchinn (Sean-Ghaeilge Donngal mac Laidcnén (bás 761). Ba bhall é de Shíol Chormaic, atá go háirithe ceannairí Uí Dhróna (Uí Dhróna Thoir/Thiar mar atá inniu ann). Crannmhaol Anbholg (bás 655), a shean-sin-seanathair, ba ea a shinsear deireanach a bhí ina rí. Bhí sé i gcoróin ón mbliain 758 go dtí 761.
Rinne na hOsraí faoina rí Anmchadh mac Con Chearca ionsaí ar Dhonnghal. Chloígh é ar dtús ag Gabhrán sa bhliain 759. Sa bhliain 761, cloíodh agus maraíodh Donnghal ag Cath Bealach Gabhráin in éadan na nOsraí. 
Tháinig a dheartháir Dubh Calgaidh (bás 769) i gcomharbacht air. Rinneadh fosta rí Uí Chinnsealaigh dá mhac, Ceallach Tosach (bás 809).
Córas Airgeadaíochta Eorpach. Sular tugadh isteach an euro, bhí roinnt d’airgeadraí Bhallstát an Aontais Eorpaigh (nó an CEE ag an am) nasctha le chéile sa Córas Airgeadaíochta Eorpach (CAE nó EMS, an European Monetary System). Bhí an CAE ann idir 1979 agus 1999. Is í an phríomh thréith a bhain leis ná meicníocht an ráta malairte.
Imeachtaí.
Thit an córas Bretton Woods as a chéile i dtús na seachtóidí. Bhí cúrsaí airgeadais thar a bheith neamhchobhsaí dábharr. 
Chun an éagobhsaíocht seo a chomhrac, chruthaigh na naoi mBallstát den CEE (a bhí ann ag an am) an Córas Airgeadaíochta Eorpach, a tháinig i bhfeidhm sa bhliain 1979. Tháinig an Córas Airgeadaíochta Eorpach ar an bhfód ar 4 Nollaig 1978 ag Comhairle Eorpach sa Bhruiséil. 
Bhí an CAE bunaithe ar aonad airgeadra Eorpach nua agus tugadh an “tECU” air ag an am. 
Bhí trí phríomh chomhpháirt ag an CAE: 
An euro agus ré nua.
Ar 1 Eanáir 1999 tháinig an Mheicníocht Rátaí Malairte II in áit an CAE. D'éirigh an "ecu" an euro níos déanaí sna blianta 1999/2002, bíodh is go raibh an modus operandi den "ecu" an-difriúil ar fad.
Dub Calgaid mac Laidcnén. Rí Uí Chinnsealaigh na Laigean Theas ba ea Dubh Cealgadh mac Laoghchinn (Sean-Ghaeilge Dub Calgaid mac Laidcnén (bás 769). Ba bhall é de Shíol Chormaic, atá go háirithe ceannairí Uí Dhróna (Uí Dhróna Thoir/Thiar mar atá inniu ann). Crannmhaol Anbholg (bás 655), a shean-sin-seanathair, ba ea a shinsear deireanach a bhí ina rí. Donnghal (bás 761) ba ea a dheartháir agus réamhtheachtaí. Bhí sé i réim ón mbliain 761 go dtí 769.
Bhí achrann i measc Uí Chinnsealaigh le linn na tréimhse seo, agus cloíodh agus maraíodh Dub Calgaid i gCath Fhearna sa bhliain 769 ag a chomharba, Cinnsealach mac Brain (bás 770) de Shíol Maoluír.
Cinnsealach mac Brain. Rí Uí Chinnsealaigh na Laigean ba ea Cinnsealach mac Brain (Sean-Ghaeilge Cinnselach mac Brain (bás 770). Ba bhall de Shíol Maoluír é. Bran ó Maoil Dúin (died 712), iar-rí, ba ea a athair. Bhí sé i gcoróin ón mbliain 769 go dtí 770.
Bhí achrann i measc Uí Chinnsealaigh le linn na tréimhse seo. Sa bhliain 769, chloígh Cinnsealach a réamhtheachtaí Dub Calgaid mac Laidcnén, a maraíodh, ag Cath Fhearna. Ní raibh duine de Shíol Maoluír i gcoróin ón mbliain 727. Cloíodh agus maraíodh Cinnsealach féin i mbun catha sa bhliain 770 ag a chomharba, Eidirscéal mac Aodha (bás 778).
Cairpre mac Laidcnén. Rí Uí Chinnsealaigh na Laigean Theas ba ea Cairbre mac Laoghchinn (Sean-Ghaeilge Cairpre mac Laidcnén (bás 793). Ba bhall é de Shíol Chormaic, atá go háirithe ceannairí Uí Dhróna (Uí Dhróna Thoir/Thiar mar atá inniu ann). Crannmhaol Anbholg (bás 655), a shean-sin-seanathair, ba ea a shinsear deireanach a bhí ina rí. Donngal mac Laidcnén (bás 761) and Dub Calgaid mac Laidcnén (bás 769), iar-ríthe beirt, ba ea a dheartháireacha. Bhí sé i réim ón mbliain 778 go dtí 793.
Sa bhliain 780, tharla cogadh idir na Laigin agus an Ardrí, Dunchadh na Mí. Thug Cairbre tacaíocht do rí na Laigean, Ruairí mac Faoláin (bás 785) Uí Dhúnlainge, ach cloíodh iad ag Cath Óchtar Ocha (ag Cill Choca, gar do Chill Dara). Cuireadh Donnchadh ar a dtóir agus scrios agus dhóigh sé a gcuid tailte agus eaglaisí. Tá naisc idir an cath seo agus suíomh gar do Cheanannas agus d'fhéadfadh é gur ionsaí na Laigean a theip a bhí i gceist.
Sa bhliain 782, is amhlaidh gur thug Cairbre a chur tacaíochta do Bhran Ardcheann mac Muireadaigh (bás 795) agus é ag éileamh coróin na Laighean in éadan Ruairí. Cloíodh agus gabhadh Bran ag Cath an Churraigh (gar do Chill Dara). Maraíodh deartháir Chairbre, Dubh Dhá Chríoch, ag tríd ar son Bhrain.
Cellach Tosach mac Donngaile. Rí Uí Chinnsealaigh na Laigean Theas ba ea Ceallach Tosach mac Donnghaile (Sean-Ghaeilge Cellach Tosach mac Donngaile (bás 809). Ba bhall é de Shíol Chormaic, atá go háirithe ceannairí Uí Dhróna (Uí Dhróna Thoir/Thiar mar atá inniu ann). Donnghal mac Laoghchinn (died 761) ba ea a athair agus tháinig sé i gcomharbacht ar a uncail, Cairbre mac Laoghchinn (died 793). Bhí sé i réim ón mbliain 793 go dtí 809.
Bhíodh clann Uí Dhróna i gceannas i measc Uí Chinnsealaigh den chuid is mó den ochtú haois. Sa bhliain 809, tharla achrann cathartha ina eatarthu, agus maraíodh Ceallach. Glaoitear ina thásc air rí Ráth Éadain ("Ráith Étain", gar do Leithghlinn an Droichid, Contae Cheatharlach), lárionad a mhuintir. Tháinig Síol Maoluír i gceannas ansin.
Cathal mac Dúnlainge. Rí Uí Chinnsealaigh na Laigean Thread ba ea Cathal mac Dúnlainge (bad 819). Ba bhall de Shíol Maoluír. Bhí sé i gcoróin ón mbliain 809 go dtí 819.
Bhí clann Uí Dhróna i gceannas i measc Uí Chinnsealaigh don chuid is mó den ochtú haois. Fuair sé bás an duine deireanach de Shíol Maoluír a bhí ina rí sa bhliain 770. Tháinig Cathal i gcoróin tar éis bhás a réamhtheachtaí, Ceallach Tosach mac Donngaile Uí Dhróna sa bhliain 809. Sa bhliain 814, tharla coimhlint idir Cathal agus rítheaghlach Uí Dhúnlainge faoi Muiredach mac Brain Ardchinn, agus cuireadh deireadh le cumhacht Uí Chinnsealaigh.
Is amhlaidh go ndearna Cathal iarracht smacht ar na mainistreacha áitiúla a fháil chun a chlann a neartú strengthen his sept. Sa bhliain 817, rinne sé ionsaí ar chomhluadar Fhearna, agus fir ó mhainistir Theach Munna ina theannta, agus mharaigh sé ceithre chéad duine ann. Ina thásc sa bhliain 819, tugtar an teideal rí Uí Chinnsealaigh agus prióir nó leas-abb Fhearna
Francisco de Zurbarán.  
Ealaíontóir ó Ré Órga na Spáinne ab ea Francisco de Zurbarán (Fuente de Cantos, Badajoz, 7 Samhain, 1598 - Maidrid, 27 Lúnasa, 1664).
Is comhaimseartha agus cara le Velázquez é, Zurbarán ar fheabhas sa phéintéireacht reiligiúnach, ina nochtann a stíl neart amhairc iontach agus misteachas domhain. Bhí sé ina ealaíontóir ionadaíoch ar an bhFrith-Reifirméisean. Faoi thionchar Caravaggio ina laethanta tosaigh, tháinig forbairt ar a stíl chun na péintéirí Mannerist na hIodáile a chomhfhogasú. Bogann a phictiúir ó réalachas Velázquez agus tá a chuid cumadóireachta tréithrithe ag samhaltú chiaroscuro le toin níos aigéadaí.
Caprimulginae. Is éin oíche iad na Caprimulginae nó na gnáth tuirní lín laistigh d'fhofhine na dtuirní lín, Caprimulgidae. Is éin mheánmhéide iad le sciatháin fhada, cosa gearra, agus goba an-ghearr. De ghnáth neadaíonn siad ar an talamh. Itheann siad feithidí eitilte.
Tá crúba beaga acu, gan mórán úsáide acu chun siúl, agus sciatháin bhioracha fhada. Tá a gcuid cluimhrí bog daite go duaithne chun a bheith cosúil le coirt nó duilleoga. Téann roinnt speiceas ar fara os comhair craoibhe, seachas trasna air mar a dhéanann éin de ghnáth. Cuidíonn sé seo leo iad a cheilt i rith an lae. Leagann an baineann dhá ubh ghréasach díreach ar thalamh lom.
Bíonn siad gníomhach den chuid is mó san thráthnóna déanach agus go luath ar maidin nó san oíche, agus beathaíonn siad ar leamhain agus feithidí móra eitilte eile. Osclaíonn suas an gob an-leathan agus tá barr uachtarach beagán crúcach aige. 
Tá siad cosúil den chuid is mó leis na cuaillí oíche, ach go ginearálta bíonn goba níos faide acu agus cluimhreach beagán níos boige acu.
Fofhine Caprimulginae - (gnáth tuirní lín)
Súmaire gabhair ghlórach. Is Caprimulgidae meánmhéide é an súmaire gabhair ghlórach ("Antrostomus vociferus" ) ó Mheiriceá Thuaidh. Is minic a chloistear cantain an éin laistigh dá raon, ach is annamh a fheictear é mar gheall ar a duaithníocht . 
Cur síos.
Tomhaiseann an éan 22–27 cm ar fhad, réise sciathán 45-50 cm, agus meáchan 42-69 g. Tomhais chaighdeánacha eile is ea sciathán fillte de 14.7 go 16.9 cm, eireaball 10.5 go 12.8 cm, gob 1 go 1.4 cm, agus tarsas de 1.5 go 1.8 cm. Tá cluimhreach bhreac ag na héin lánfhásta: tá na codanna uachtaracha liath, dubh agus donn; tá na codanna íochtaracha liath agus dubh. Tá gob an-ghearr agus píobán dubh acu. Tá paiste bán ag na fireannaigh faoi bhun an phíobáin agus bioranna bána ar na cleití eireaball seachtracha; sa baineann, tá na codanna seo donn éadrom.
Uaireanta measctar an t-éan seo leis an "Antrostomus carolinensis" baineann, a bhfuil glao éin den chineál céanna ach níos ísle agus níos moille aige.
Muirthéacht na Frainnce (Leabhar). Leabhar staire is ea Muirthéacht na Frainnce (.i. "Réabhlóid na Fraince") a scríobh an tUasal Seosamh Ó Laochdha, agus a d’fhoilsigh C.S. Ó Fallamhain, Teo i gcomhar le hOifig an tSoláthair sa bhliain 1930. Tá 265 leathanach sa leabhar.
S. Subramania Iyer. Dlíodóir, breitheamh agus feachtasóir ar son shaoirse na hIndia ab ea S. Subramania Iyer (Tamailis: சுப்பையர் சுப்பிரமணிய ஐயர்; 1 Deireadh Fómhair 1842 – 5 Nollaig 1924)) ar a tugadh an "Grand Old Man of South India".
Saol.
Bhí Iyer ina dhlíodóir ó 1869 go dtí 1888. Ceapadh ansin ina phléadálaí rialtais é, sa bhliain 1891 ina bhreitheamh gníomhach agus sa bhliain 1895 ina bhreitheamh de chuid Ard-Chúirt Madras (Chennai inniu). Sa bhliain 1907 a d'éirigh sé as, agus é ina Phríomh-Bhreitheamh.
Bhí Iyer ar dhuine de bhunaitheoirí na Comhdhála Náisiúnta sa bhliain 1885 .Ghlac sé pháirt ghníomhach inti go dtí gur ceapadh ina bhreitheamh é. Ghlac sé leis an iarratas a rinne Annie Best air a bheith ina Uachtarán ar Chonradh na hUile-India um Rialtas Dúchais tráth ar bunaíodh é sa bhliain 1916. 
De bharr an cheangail a bhí ag Iyer le Besant agus leis an gConradh, go pointe áirithe toisc go raibh spéis aige sa diasúnacht, sheas sé an fód in éadan an Rialtais. D'éirigh sé níos míleataí de réir a chéile agus thug sé suas a ridireacht sa bhliain 1918.
Bhí Iyer ina phátrún ar an ardoideachas agus staidéar creidimh Hiondúch, chomh maith le scoláireacht an dlí san India Theas.
Éire.
Bhí an-suim ag Subramania Iyer i gcúrsaí in Éirinn ar feadh a shaoil. Chuaigh na himeachtaí in Éirinn sna 1900idí go mór i bhfeidhm ar Iyer roimh a bhás.
Insiombóis. Téarma do dhá orgánach dhifriúla ag maireachtáil le chéile, amháin laistigh den cheann eile. Is sampla í de shiombóis, (siombóis) a dtagann éabhlóid insiombóiseach, b’fhéidir.
Éabhlóid insiombóiseach. Téarma do dhá orgánach dhifriúla ag maireachtáil le chéile, amháin laistigh den cheann eile (insiombóis), agus déanann aon fheoil amháin díobh.
Loch Mealt. Is loch in Albain é Loch Mealt. Tá sé suite ar leithinis Tròndairnissan Eilean Sgitheanach. Tá sé suite ar thaobh na láimhe clé den A855. Tá an suite ar an taobh eile den bhóthar. Tá Músaemdíreach ó thuaidh uaidh.
Tá an loch seo chomh mór le 33.8 ha (83.5 acra). Is é 3.4 km ar trastomhas agus tá sé thart ar 998 m ar fhad ag an bpointe is géire. Níl aon oileán sa loch seo. Tá dromchla uisce an locha thart ar 57 m os cionn leibhéal na farraige agus tá sé thart ar 0.5 m km ón bhfarraige.
Antica Dolceria Bonajuto. Antica Dolceria Bonajuto is monarcha é Seacláid a bunaíodh i Modica i 1880, an ceann is sine ar a dtugtar an tSicil agus ceann de na cinn is sine san an Iodáil.
Stair.
Bhunaigh Francesco Bonajuto an áit faoi láthair i 1880 ach leis an ainm Caffè Roma, áit chruinnithe a spreag sóisialaí, a tháinig chun bheith ina Antica Dolceria de chuid Bonajuto i 1992.
Duaiseanna.
I 1911 bhuaigh seacláidí Francesco Bonajuto an bonn óir ag Taispeántas Ginearálta Torino (1911) a eagraíodh i gcomhar le taispeántais náisiúnta eile mar iad siúd i an Róimh (áit ar bronnadh Bonajuto) agus Flórans.
Baile Anraí. Tá níos mó ná áit amháin in Éirinn a bhfuil an t-ainm Baile Anraí air:
Caisleán na Gráinsí. Tá níos mó ná áit amháin in Éirinn a bhfuil an t-ainm Caisleán na Gráinsí air:
Ionad siopadóireachta Bhaile Ghleann na Life. Tá Ionad siopadóireachta Ghleann na Life suite i mBaile Átha Cliath 22, in aice le hacomhal an M50 agus bóthar an N4. Tá Leamhcán ar an taobh thiar, Baile Phámar ar an taobh thoir, agus Cluain Dolcáin ó dheas. Tá thart ar 80 siopa agus 20 bialann ann. Osclaíodh an t-ionad ar 14 Deireadh Fómhair 1998.
Ionad siopadóireachta Baile Shéarlais. Tá Ionad Siopadóireachta Bhaile Shéarlais suite ar Bhóthar Theampall Mhaighréide, Baile Átha Cliath, ó thuaidh d'Fhionnghlas. Osclaíodh é i mí Dheireadh Fómhair 2007.
Cearbhall mac Muireacáin. Rí na Laighean de rítheaghlach Uí Dhúnlainge ba ea Cearbhall mac Muirecáin (Sean-Ghaeilge Cerball mac Muirecáin (bás 909). Muireacán mac Diarmada ba ea a athair. Ba bhall de chlann Uí Fhaoláin, é agus Fáelán mac Murchado (bás 738) a shinsear.
Tháinig Cearbhall i gcomharbacht ar a fháil i bhfad amach, Muireadach mac Brain Uí Dhúnchadha tar éis a bháis Mhuireadaigh sa bhliain 885. Murab ionann agus Muireadach, a bhí fosta ina abb tuata Chill Dara, is amhlaidh nach raibh Cearbhall ach ina rí. Insítear gur maraíodh "Lergus mac Cruinnén", easpag Cill Dara, ag Cath Philgrim idir an Ardrí Flann Sinna agus na Lochlannaigh as Áth Cliath sa bhliain 888. Sa bhliain chéanna, fuair rí Cearbhall mac Dúnlainge bás, chomharsa na Laighean a rinne ionsaí go mion minic orthu.
Ní fheictear ach pas beag tuairiscí maidir le réimeas Chearbhaill i nAnnála Uladh. Sa bhliain 902, insítear go ndeachaigh sé i dteannta le "Máel Finnia mac Flannacáin", rí Bhreá, ar feachtas go hÁth Cliath agus gur chuir suas an ruaig ar na Gaill (na Lochlannaigh agus Gall-Ghaeil, as Éirinn. Throid sé i dteannta le Flann (phós sé a iníon, Gormfhlaith), in éadan fhir na Mumhan ag Cath Bhealach Múna (gar do Dhíseart Diarmada) air a maraíodh Cormac mac Cuileannáin, rí Mumhan agus easpag Chaisil. 
Fuair Cearbhall bás sa bhliain 909, agus insítear i nAnnála Uladh:
I bhfianaise claonadh Annála Uladh, tuigtear anseo gur dhlúthchara a athar céile, Flann Sionna, é Cearbhall. Cuimhníodh i ndán leis an bhfile, "Dallán mac Móre".
Tar éis bhás Cearbhaill, phós Gormflaith Niall Glúndubh. De réir scéalta nua deireanaí, ba mhian le Gormflaith Cormac mac Cuileannáin a phósadh, ach bhí móid aontumha tógtha aige. Pósadh í le Cearbhall brúidiúil sula bhfuair sí tamall beag áthais le Niall, a d'éag i mbun chatha sa bhliain 917. Is dócha gur cumadóireacht fhileata iad na scéalta seo tríd is tríd.
Tháinig a ghaol i bhfad amach Augaire mac Ailealla Uí Mhuireadhaigh, i gcomharbacht ar Chearbhall. Ní raibh clann aige féin dá bhfuil a fhios againn.
An tSlí Mhór. Is é an tSlí Mhór ceann de na cúig phríomhbhóthar a chuaigh i dtreo na Teamhrach sa chianaimsir in Éirinn. Bhí na bóithre seo luaite in Annála na gCeithre Máistrí, M123.2:
A n-oidhce geine Cuinn forrith cóicc príomhróid go Temhraigh na ro taidhbhredh riamh go sin. At iatt a n-anmanna, Slighe Asail, Slighe Miodhluachra, Slíghe Cualann, Slighe Mór, Slighe Dála. Slighe Mór tra as isidhe Esccir Riada .i. sabhronna Ereann a dó etir Chonn &amp; Eoghan Mór.
De réir P. W. Joyce, chuaigh an tSlí Mhór siar ó dheas ó Theamhair go dtí gur shroich sé an Eiscir Riada in aice le Cluain Ioraird i gContae na Mí, agus lean sé an eiscir den chuid is mó (ar thalamh a bhí níos airde níos tirime ná an talamh portaigh i lár na tíre) go dtí gur tháinig sé go Gaillimh. Tá codanna den bhóthar seo fós in úsáid.
Sráid na Mí. Sráid sna Saoirsí i mBaile Átha Cliath é Sráid na Mí. Tá Margadh na Mí ann agus "Liberty Market".
Sráid an Bhiocáire. Is ionad taibhealaíon agus áras ceolchoirme é Sráid an Bhiocáire (Béarla: "Vicar Street") lonnaithe ar Shráid Thomáis, Baile Átha Cliath 8. D'oscail sé sa bhliain 1998.
Faolán mac Muireadhaigh. Rí na Laighean de rítheaghlach Uí Dhúnlainge ba ea Faolán mac Muireadhaigh (Sean-Ghaeilge Fáelán mac Muiredaig) (bás 942). Ba bhall de chlann Uí Dhúnchadha é. Muiredach mac Brain (bás 885) iar-rí, ba ea a athair..
Tháinig Faolán i gcoróin i gcomharbacht ar Augaire mac Ailealla, ball den chlann iomaíochta, Uí Mhuireadhaigh. Bhí réimeas sách fada aige idir na blianta 917 agus 942, ach ní fheictear ach go hannamh é sna hannála Éireann, le fírinne ach uair amháin faoin teideal "rí Laighen" don bhliain 923.
Tar éis a bháis, tháinig a mhac is sine Lorcán i gcomharbacht air, ach ní raibh ach réimeas aon bhliain aige (942-943). Rinneadh rí Laigean dá mhac is óige Cellach mac Fáeláin níos deireanaí.
Lorcán mac Faoláin. Rí na Laighean de rítheaghlach Uí Dhúnlainge ba ea Lorcán mac Faoláin (Sean-Ghaeilge Lorcán mac Fáeláin (bás 943). Ina bhall de chlann Uí Dhúnchadha é. Faolán mac Muireadhaigh (bás 942) iar-rí, ba ea a athair.
Tháinig Lorcán i gcomharbacht ar a athair, Faolán, sa bhliain 942. D'eag sé an bhliain dár gcionn, maraithe i mbun catha in éadan na Lochlannach. Tháinig Bran mac Maoil Mhórdha Uí Fhaoláin i gcomharbacht air. Rinneadh níos deireanaí rí Laigean dá mhac, Domhnall Claon.
Túathal mac Úgaire. Rí na Laighean de rítheaghlach Uí Dúnlainge ba ea Tuathal mac Augaire (Sean-Ghaeilge Túathal mac Úgaire) (bás 958). Ba bhall de chlann Uí Mhuireadhaigh é. Augaire mac Ailealla ba ea a athair, agus Ailill mac Dúnlainge a sheanathair, iar-ríthe beirt. Bhí sé i gcoróin ón mbliain 947 go dtí 958.
Feictear Tuathal don chéad uair sna hannála Éireann nuair a insítear i nAnnála Easpacha na hÉireann go ndearnadh rí Uí Mhuireadhaigh de sa bhliain 908. An bhliain roimhe sin, bhí a athair éirithe ina rí Laigean. Sa bhliain 935, mharaigh sé "Bruadar mac Duibhghilla", rí Uí Chinnsealaigh. Sa bhliain 948, tháinig sé i gcomharbacht ar Bhran mac Maoil Mhórdha Uí Fhaoláin mar rí Laigean. Sa bhliain 950, bhuaigh sé in éadan na Laoise agus Ui Fhairchealláin. Tuairiscítear a bhás in Chronicon Scotorum agus i nAnnála Inis Faithlinn sa bhliain 958. Tháinig Ceallach mac Faoláin Uí Dhúnchadha i gcomharbacht air.
Bhí beirt mhac ag Lorcán, a rinneadh níos déanaí ríthe Laighean díobh, Augaire agus Dúnlaing.
Ceallach mac Faoláin. Rí na Laighean de rítheaghlach Uí Dhúnlainge ba ea Ceallach mac Faoláin (Sean-Ghaeilge Cellach mac Fáeláin) (bás 966). Ba bhall de chlann Uí Dúnchada é, agus an t-ochtú as deich rí Laigean den chlann úd. Faolán mac Muireadhaigh (bás 942) ba ea a athair, agus Lorcán (bás 943) a dheartháir is sine, iar-ríthe beirt..
Rinneadh rí Laigean de Cheallach sa bhliain 958 tar éis bhás Thuathail mhic Aughaire, iar-ríthe Uí Muireadhaigh. Réamhtheachtaí athair Cheallaigh ba ea Aughaire. Tháinig Murchadh mac Fionn Uí Fhaoláin i gcomharbacht air sa bhliain 966. Léiríonn an tsraith úd comharbais conas a roinntí ríogacht na Laigean idir na trí clanna de rítheaghlach Uí Dhúnlainge le linn na tréimhse seo..
Lá Fhéile Niocláis. Ceiliúrtar Lá Fhéile Niocláis ar an 6 Nollaig gach bliain.
Is iomaí scéal faoin easpag naofa seo ón 4ú haois san Áise Bheag atá ann, an fear a leag síos an patrún do Dhaidí na Nollag as a chuid carthanachta. Ar dtús ba thraidisiún Ollannach é San Nioclás (Sinterklass); thug sé bronntanais do leanaí ar 6 Nollaig, is é sin, lá fhéile Niocláis.